Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 1. melléklet a 118/2011. (VII. 11.) Korm. rendelethez
Paragraph Index: 323

g) a fõjavítás során bekövetkezett nukleáris biztonságot érintõ események és azok kezelésének összefoglalását. 1.3. AZ ÁTALAKÍTÁSOK NUKLEÁRIS BIZTONSÁGI HATÓSÁGI FELÜGYELETE 1.3.1.0100. Ennek a pontnak az elõírásait a nukleáris létesítmény üzembe helyezésének és üzemeltetésének életciklus-szakaszaiban kell alkalmazni. A létesítés idõszakában elhatározott átalakításokat az üzembe helyezési engedélyben kell bemutatni azzal a részletességgel, ahogy az adott kérdés a létesítési engedélyezési dokumentációban szerepelt. Kivételt képeznek a létesítési engedélyben meghatározott, kiemelkedõen fontos rendszerekés rendszerelemek,amelyek esetében az átalakításokataz engedélyben foglalt egyedi elõírásokszerint kell elõkészíteni és végrehajtani. A nukleáris létesítmény végleges leállításának és leszerelésének életciklus-szakaszában a vonatkozó engedélyekben foglalt elõírások szerint kell eljárni a mûszaki konfiguráció, a szervezeti felépítés, az irányítási rendszer, valamint a mûszaki és szabályozó dokumentumok átalakítása esetében. 1.3.1.0200. Az átalakítások nukleáris biztonsági hatósági felügyelete azok nukleáris biztonsági jelentõsége alapján differenciált eszközökkel valósul meg, de valamennyi mûszaki, dokumentációs és szervezeti átalakításra, továbbá az ideiglenes módosításokra kiterjed. A differenciálás az átalakítások 4. melléklet 4.8.2.0800. pontja, 5. melléklet 5.3.13.0300–5.3.13.0500. pontja, 6. melléklet 6.3.9.0700.–6.3.9.0900. pontja szerinti kategorizálása alapján történik. A nukleáris biztonsági hatósági engedélyezési kötelezettség alá tartozó átalakításokkal szemben támasztott tartalmi és formai követelmények nem függnek az átalakított nukleáris létesítmény, rendszer vagy rendszerelem tervezett fennmaradási idejétõl. A nukleáris biztonsági hatóságot nem befolyásolhatja az átalakítás tervezett megvalósítási idõpontja a megalapozó dokumentáció felülvizsgálati módszerének meghatározásában. Tájékoztatás az elhatározott átalakításokról, nukleáris biztonsági hatósági felügyeleti terv 1.3.1.0300. A nukleáris biztonsági hatóság felügyeleti tevékenységének megtervezéséhez és végrehajtásához az elhatározott átalakításokról az engedélyes tájékoztatja a nukleáris biztonsági hatóságot. A tájékoztatás a tervezett átalakításoknak a 4. melléklet 4.8.3.0300. pontjában, az 5. melléklet 5.3.13.0600. b) pontjában, a 6. melléklet 6.3.9.1100. pontjában meghatározott, kitöltött Átalakítási Formalap megküldésével történik. Az átalakítások elõkészítésénekértékelését és a benyújtandó dokumentumok független felülvizsgálatárólszóló jelentést is mellékelni kell az Átalakítási Formalaphoz, amennyiben a nukleáris létesítményre vonatkozó nukleáris biztonsági szabályzatok szerint azokat el kell készíteni. 1.3.1.0400. Az Átalakítási Formalap alapján a nukleáris biztonsági hatóság ellenõrzi, hogy a kategorizálás megfelel-e a követelményeknek. 1.3.1.0500. A nukleáris biztonsági hatóság az átalakítások felügyeleti tervét az engedélyesnek az Átalakítási Formalapban foglalt tájékoztatása alapján elkészíti, naprakészen tartja és végrehajtja. A felügyeleti terv alapján a nukleáris biztonsági hatóság – az engedélyes és a beszállítók rendeltetésszerû tevékenységének lehetséges legkisebb akadályozásával – elvégzi azokat az ellenõrzéseket, amelyek az engedélyezés mellett szükségesek az átalakítások felügyeletéhez. A felügyeleti tervben a nukleáris biztonsági hatóság figyelembe veszi – egyebek mellett az átalakítások elõkészítését és végrehajtását értékelõ benyújtott dokumentumok alapján – az adott engedélyesnél az átalakítások elõkészítése és végrehajtása során összegyûlt tapasztalatokat. Az átalakítások engedélyezése 1.3.1.0600. Átalakítási engedély szükséges az 1. és 2. kategóriába sorolt átalakítások végrehajtásához. Az engedély iránti kérelem megalapozásához a 4. melléklet 4.8.3.0500. pontjában, az 5. melléklet 5.3.13.0600. c) pontjában, a 6. melléklet 6.3.9.1300. és 6.3.9.1400. pontjában meghatározott Átalakítást Megalapozó Dokumentációt kell benyújtani. Ehhez mellékelni kell az átfogó biztonsági értékelést, az engedélyes által elvégeztetett független szakértõi felülvizsgálat és az engedélyes átalakításokat felügyelõ belsõ szervezeti egységének jóváhagyását tartalmazó dokumentumokat, amennyiben a nukleáris létesítményre vonatkozó Nukleáris Biztonsági Szabályzatok szerint azokat el kell készíteni. Szintén mellékelni kell az átalakítás tervezett ütemezését. 1.3.1.0700. Átalakítási engedély szükséges az átalakítási kategóriába sorolástól függetlenül a nukleáris létesítmény

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes